ddrg/super_eurlex huggingface dataset:
KOMMISSIONENS FORORDNING (EF) Nr. 2429/96 af 17. december 1996 om fastsættelse af prolongationsstøtte for visse fiskerivarer for fangstsæsonen 1997 (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 3901/92 af 23. december 1992 om almindelige bestemmelser for ydelse af prolongationspræmie for visse fiskerivarer (1), ændret ved forordning (EF) nr. 1337/95 (2), særlig artikel 5, og

ud fra følgende betragtninger:

Formålet med prolongationsstøtte er at give producentorganisationerne tilstrækkelig tilskyndelse til at udnytte varer, der er blevet taget tilbage fra markedet, og således undgå, at fisk destrueres;

støttebeløbet bør fastsættes således, at markedsligevægten for de pågældende varer ikke forstyrres;

på grundlag af de tekniske og finansielle omkostninger ved foranstaltningerne, der er konstateret i Fællesskabet, bør støtten for fangstsæsonen 1997 fastsættes som anført i bilaget;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

Prolongationsstøtte for fangstsæsonen 1997 for de i bilag I til Rådets forordning (EØF) nr. 3759/92 (3), under A, D og E anførte varer, fastsættes som anført i bilaget.

Artikel 2

Denne forordning træder i kraft den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 1996.

På Kommissionens vegne

Emma BONINO

Medlem af Kommissionen

(1) EFT nr. L 392 af 31. 12. 1992, s. 29.

(2) EFT nr. L 129 af 14. 6. 1995, s. 5.

(3) EFT nr. L 388 af 31. 12. 1992, s. 1.

BILAG

1. Prolongationsstøttebeløb for varer i punkt A og D i bilag I og for tunge (Solea spp.) i punkt E i bilag I til forordning (EØF) nr. 3759/92

>TABELPOSITION>

2. Prolongationsstøttebeløb for de andre varer i punkt E i bilag I til forordning (EØF) nr. 3759/92

>TABELPOSITION>
KOMMISSIONENS FORORDNING (EF) Nr. 2424/96 af 18. december 1996 om indstilling af fiskeri efter makrel fra fartøjer, som fører dansk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 3074/95 af 22. december 1995 om fastsættelse for 1996 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder (3), senest ændret ved forordning (EF) nr. 2366/96 (4), fastsætter kvoter for makrel i 1996;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af makrel i farvandene i ICES-område II a (EF-område), III a, III b, c, d (EF-område), IV taget af fartøjer, som fører dansk flag eller er registreret i Danmark, nået den for 1996 tildelte kvote; Danmark har forbudt fiskeri efter denne bestand med virkning fra den 7. december 1996; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af makrel i farvandene i ICES-område II a (EF-område), III a, III b, c, d (EF-område), IV fra fartøjer, der fører dansk flag, eller er registreret i Danmark, må antages at have opbrugt den kvote, der er tildelt Danmark for 1996.

Fiskeri efter makrel i farvandene i ICES-område II a (EF-område), III a, III b, c, d (EF-område), IV fra fartøjer, der fører dansk flag eller er registreret i Danmark, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 7. december 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1996.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 330 af 30. 12. 1995, s. 1.

(4) EFT nr. L 323 af 13. 12. 1996, s. 1.
KOMMISSIONENS FORORDNING (EF) Nr. 2453/96 af 18. december 1996 om åbning af importtoldkontingenter for visse varer med oprindelse i Norge fremstillet af landbrugsprodukter som omhandlet i bilaget til Rådets forordning (EF) nr. 3448/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 7, stk. 2,

under henvisning til Rådets beslutning af 6. december 1996 (2) om protokol nr. 2 til aftalen mellem Det Europæiske Økonomiske Fællesskab og Kongeriget Norge, og

ud fra følgende betragtninger:

I artikel 10 i Kommissionens forordning (EF) nr. 1460/96 af 25. juli 1996 om gennemførelsesbestemmelser for præferencehandelsordningerne for visse varer fremstillet af landbrugsprodukter, jf. artikel 7 i Rådets forordning (EF) nr. 3448/93 (3), er der fastsat bestemmelser om forvaltningen af toldkontingenter;

det kontingent, der er fastsat i nr. IV, i aftalen i form af brevveksling om tilpasning af protokol nr. 2 til aftalen mellem Det Europæiske Økonomiske Fællesskab og Kongeriget Norge, bør åbnes for 1996;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for Bilag II -

UDSTEDT FØLGENDE FORORDNING:

Artikel 1

1. Fra 1. januar til 31. december 1996 omfattes varer med oprindelse i Norge, der er anført i bilaget til nærværende forordning, af tolden i samme bilag inden for de dér nævnte årlige kontingenter.

2. Kontingentet med løbenummer 09.0764 åbnes dog fra 1. september til 31. december 1996.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1996 bortset fra artikel 1, stk. 2, der anvendes fra den 1. september 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1996.

På Kommissionens vegne

Martin BANGEMANN

Medlem af Kommissionen

(1) EFT nr. L 318 af 20. 12. 1993, s. 18.

(2) Endnu ikke offentliggjort i Tidende.

(3) EFT nr. L 187 af 26. 7. 1996, s. 18.

BILAG

NORGE

>TABELPOSITION>
KOMMISSIONENS FORORDNING (EF) Nr. 2430/96 af 17. december 1996 om fastsættelse af den faste præmie for visse fiskerivarer i fangstsæsonen 1997 (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 4176/88 af 28. december 1988 om gennemførelsesbestemmelser for ydelse af en fast støtte for visse fiskerivarer (1), senest ændret ved forordning (EF) nr. 3516/93 (2) særlig artikel 11, og

ud fra følgende betragtninger:

Den faste præmie forventes at tilskynde producentorganisationerne til at undlade at destruere varer, der er taget tilbage fra markedet;

præmiens størrelse fastsættes under hensyntagen til de pågældende markeders indbyrdes afhængighed og nødvendigheden af at undgå konkurrencefordrejninger;

præmien kan ikke overstige beløbet for de tekniske og finansielle udgifter til forarbejdning eller oplagring, der er konstateret i den forudgående fangstsæson, bortset fra de højeste udgifter;

på grundlag af oplysningerne vedrørende de tekniske og finansielle udgifter til de pågældende foranstaltninger, der er konstateret i Fællesskabet, er det hensigtsmæssigt for fangstsæsonen 1997 at fastsætte præmien som anført nedenfor;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

For fangstsæsonen 1997 fastsættes den faste præmie for de varer, der omhandlet i bilag VI til Rådets forordning (EØF) nr. 3759/92 (3), således:

a) Nedfrysning og oplagring af hele varer, rensede og med eller uden hoved:

- 120 ECU/ton for den første måned

- 17 ECU/ton for hver efterfølgende måned

b) filetering, nedfrysning og oplagring:

- 200 ECU/ton for den første måned

- 17 ECU/ton for hver efterfølgende måned.

Artikel 2

Denne forordning træder i kraft den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 1996.

På Kommissionens vegne

Emma BONINO

Medlem af Kommissionen

(1) EFT nr. L 367 af 31. 12. 1988, s. 63.

(2) EFT nr. L 320 af 22. 12. 1993, s. 10.

(3) EFT nr. L 388 af 31. 12. 1992, s. 1.
KOMMISSIONENS FORORDNING (EF) Nr. 2452/96 af 18. december 1996 om åbning af et importtoldkontingent for visse varer med oprindelse i Norge fremstillet af landbrugsprodukter som omhandlet i bilaget til Rådets forordning (EF) nr. 3448/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 7, stk. 2,

under henvisning til Rådets beslutning af 6. december 1996 (2) om protokol nr. 2 til aftalen mellem Det Europæiske Økonomiske Fællesskab og Kongeriget Norge, og

ud fra følgende betragtninger:

I artikel 10 i Kommissionens forordning (EF) nr. 1460/96 af 25. juli 1996 om gennemførelsesbestemmelser for præferencehandelsordningerne for visse varer fremstillet af landbrugsprodukter, jf. artikel 7 i Rådets forordning (EF) nr. 3448/93 (3), er der fastsat bestemmelser om forvaltningen af toldkontingenter;

det kontingent, der er fastsat i stk. 2, nr. IV, i aftalen i form af brevveksling om tilpasning af protokol nr. 2 til aftalen mellem Det Europæiske Økonomiske Fællesskab og Kongeriget Norge, bør åbnes for 1997;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for Bilag II -

UDSTEDT FØLGENDE FORORDNING:

Artikel 1

Fra 1. januar til 31. december 1997 anvendes den i bilaget anførte told for de varer med oprindelse i Norge og inden for det årlige toldkontingent, der er nævnt dér.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1996.

På Kommissionens vegne

Martin BANGEMANN

Medlem af Kommissionen

(1) EFT nr. L 318 af 20. 12. 1993, s. 18.

(2) Endnu ikke offentliggjort i Tidende.

(3) EFT nr. L 187 af 26. 7. 1996, s. 18.

BILAG

>TABELPOSITION>
RÅDETS FORORDNING (EF) Nr. 2407/96 af 12. december 1996 om indgåelse af protokollen om fastsættelse af de fiskerimuligheder og det finansielle bidrag, der er omhandlet i aftalen mellem Det Europæiske Økonomiske Fællesskab og Republikken Seychellerne om fiskeri ud for Seychellerne, for perioden 18. januar 1996 til 17. januar 1999

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43, sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

I henhold til aftalen mellem Det Europæiske Økonomiske Fællesskab og Republikken Seychellerne om fiskeri ud for Seychellerne, undertegnet i Bruxelles, den 28. oktober 1987, har de kontraherende parter ført forhandlinger for at fastsætte de ændringer, der skal indføjes i denne aftale ved udløbet af gyldighedsperioden for den protokol, der er knyttet til nævnte aftale;

i forlængelse af disse forhandlinger blev der den 18. januar 1996 paraferet en ny protokol om fastsættelse af de fiskerimuligheder og det finansielle bidrag, der er omhandlet i nævnte aftale, for perioden 18. januar 1996 til 17. januar 1999;

det er i Fællesskabets interesse, at denne protokol godkendes;

nøglen for fordelingen af fangstmulighederne mellem medlemsstaterne bør fastsættes på grundlag af fordelingen af de traditionelle fangstmuligheder i forbindelse med fiskeriaftalen -

UDSTEDT FØLGENDE FORORDNING:

Artikel 1

Protokollen om fastsættelse af de fiskerimuligheder og det finansielle bidrag, der er omhandlet i aftalen mellem Det Europæiske Økonomiske Fællesskab og Republikken Seychellerne om fiskeri ud for Seychellerne, for perioden 18. januar 1996 til 17. januar 1999, godkendes herved på Fællesskabets vegne.

Teksten til protokollen er knyttet til denne forordning (2).

Artikel 2

De i protokollen fastsatte fangstmuligheder fordeles mellem medlemsstaterne efter følgende nøgle:

- notfartøjer til tunfiskeri:

Frankrig: 20 fartøjer

Spanien: 22 fartøjer

- langlinefartøjer med flydeline:

Frankrig: 5 fartøjer

Spanien: 10 fartøjer.

Hvis de i protokollen fastsatte fangstmuligheder ikke opbruges med licensansøgningerne fra disse medlemsstater, kan Kommissionen tage licensansøgninger fra enhver anden medlemsstat i betragtning.

Artikel 3

Formanden for Rådet bemyndiges til at udpege de personer, der er beføjet til at undertegne protokollen med bindende virkning for Fællesskabet.

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. december 1996.

På Rådets vegne

A. DUKES

Formand

(1) EFT nr. C 347 af 18. 11. 1996.

(2) EFT nr. L 157 af 29. 6. 1996, s. 17.
KOMMISSIONENS FORORDNING (EF) Nr. 2480/96 af 18. december 1996 om ændring af forordning (EØF) nr. 1226/92 om medlemsstaternes indberetning til Kommissionen af oplysninger om indførsel af visse produkter forarbejdet på basis af frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1926/96 af 7. oktober 1996 om indrømmelser i form af EF-toldkontingenter for bestemte landbrugsprodukter og om justering, som en autonom overgangsforanstaltning, af indrømmelser på landbrugsområdet, jf. aftalerne om frihandel og handelsanliggender med Estland, Letland og Litauen, for at tage hensyn til aftalen om landbrug indgået under Uruguay-rundens multilaterale handelsforhandlinger (1), særlig artikel 5, og

ud fra følgende betragtninger:

Ifølge artikel 1, stk. 2, i Kommissionens forordning (EF) nr. 2479/96 af 18. december 1996 om gennemførelsesbestemmelser for ordningen med minimumsimportpriser for visse bær med oprindelse i Estland, Letland og Litauen, og om fastsættelse af minimumsimportpriserne (2), skal det kontrolleres, at minimumsimportprisen overholdes; kontrollen forudsætter, at medlemsstaterne med regelmæssige mellemrum og hurtigt fremsender oplysninger om indførsel af produkter med oprindelse i Estland, Letland og Litauen;

i Kommissionens forordning (EØF) nr. 1226/92 (3), senest ændret ved forordning (EF) nr. 1032/95 (4), er der fastsat regler for indberetning af oplysninger for visse lande i Central- og Østeuropa; reglerne bør også gælde for de baltiske lande;

navnene på landene i det tidligere Jugoslavien bør ajourføres, og der bør tages hensyn til de ændringer, der er gennemført i den kombinerede nomenklatur og Taric-koderne;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager og Forvaltningskomitéen for Forarbejdede Frugter og Grøntsager -

UDSTEDT FØLGENDE FORORDNING:

Artikel 1

Bilaget til forordning (EØF) nr. 1226/92 affattes som angivet i bilaget til nærværende forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 254 af 8. 10. 1996, s. 1.

(2) Se side 25 i denne Tidende.

(3) EFT nr. L 128 af 14. 5. 1992, s. 18.

(4) EFT nr. L 105 af 9. 5. 1995, s. 3.

BILAG

>TABELPOSITION>
RÅDETS FORORDNING (EF) Nr. 2489/96 af 20. december 1996 om ændring af forordning (EØF) nr. 2847/93 for så vidt angår fristen for Rådets beslutning om et satellitbaseret system med løbende bestemmelse af EF-fiskerfartøjers position

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Ifølge artikel 3, stk. 1, i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (3) skal Rådet inden den 1. juli 1996 beslutte, i hvilket omfang og hvornår der skal indføres et satellitbaseret system med løbende bestemmelse af EF-fiskerfartøjers position;

på mødet den 10. juni 1996 udtrykte Rådet ønske om, at gennemgangen af forslaget til Rådets forordning om ændring af forordning (EØF) nr. 2847/93 vedrørende indførelsen af et sådant system videreføres og uddybes indtil senest den 31. december 1996;

datoen i artikel 3, stk. 1, i forordning (EØF) nr. 2847/93 bør ændres i overensstemmelse hermed -

UDSTEDT FØLGENDE FORORDNING:

Artikel 1

I artikel 3, stk. 1, i forordning (EØF) nr. 2847/93 ændres »1. juli 1996« til »1. januar 1997«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 1996.

På Rådets vegne

S. BARRETT

Formand

(1) EFT nr. C 278 af 24. 9. 1996, s. 27.

(2) Udtalelse afgivet den 13. december 1996 (endnu ikke offentliggjort i Tidende).

(3) EFT nr. L 261 af 20. 10. 1993, s. 1. Forordningen er ændret ved forordning (EF) nr. 2870/95 (EFT nr. L 301 af 14. 12. 1995, s. 1) og ved beslutning 95/524/EF (EFT nr. L 301 af 14. 12. 1995, s. 35).
KOMMISSIONENS FORORDNING (EF) Nr. 2494/96 af 23. december 1996 om tarifering af visse varer i den kombinerede nomenklatur

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), senest ændret ved forordning (EF) nr. 2493/96 (2), særlig artikel 9, og

ud fra følgende betragtninger:

For at sikre en ensartet anvendelse af den kombinerede nomenklatur, der er knyttet som bilag til ovennævnte forordning, bør der vedtages bestemmelser vedrørende tariferingen af de i bilaget omhandlede varer;

forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur; disse bestemmelser gælder også for enhver anden nomenklatur, hvori denne er gengivet, også delvis eller eventuelt med tilføjelse af underopdelinger, og som er fastlagt ved specifikke fællesskabsforskrifter med henblik på anvendelse af toldmæssige eller andre foranstaltninger i samhandelen med varer;

ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning tariferes i de i kolonne 2 nævnte KN-koder i henhold til de begrundelser, der er anført i kolonne 3;

det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i toldnomenklaturen, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (3), i et tidsrum på tre måneder;

de i denne forordning fastsatte foranstaltninger er i overensstemmelse med udtalelse fra Toldkodeksudvalget - gruppen for told- og statistiknomenklaturen -

UDSTEDT FØLGENDE FORORDNING:

Artikel 1

De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.

Artikel 2

Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6 i forordning (EØF) nr. 2913/92 i et tidsrum på tre måneder.

Artikel 3

Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. december 1996.

På Kommissionens vegne

Mario MONTI

Medlem af Kommissionen

(1) EFT nr. L 256 af 7. 9. 1987, s. 1.

(2) Se side 27 i denne Tidende.

(3) EFT nr. L 302 af 19. 10. 1992, s. 1.

BILAG

>TABELPOSITION>
RÅDETS FORORDNING (EF) Nr. 2471/96 af 20. december 1996 om ændring af forordning (EF) nr. 789/96 om åbning og forvaltning af autonome fællesskabstoldkontingenter for visse fiskerivarer (1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 28,

under henvisning til forslag fra Kommissionen, og

ud fra følgende betragtning:

Rådet har ved forordning (EF) nr. 789/96 (1) åbnet fællesskabstoldkontingenter for 1996 for visse fiskerivarer; kontingentmængden for så vidt angår torsk (løbenummer 09.2753) bør forhøjes -

UDSTEDT FØLGENDE FORORDNING:

Artikel 1

I forordning (EF) nr. 789/96 erstattes tabellen i bilaget for løbenummer 09.2753 af tabellen i bilaget til denne forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 1996.

På Rådets vegne

S. BARRETT

Formand

(1) EFT nr. L 108 af 1. 5. 1996, s. 8.

BILAG

>TABELPOSITION>